SET ปิดเช้าบวก 3 จุด ไร้ปัจจัยใหม่ นักลงทุนรอตัวเลขศก.สหรัฐ-ประชุมเฟด
SET ปิดเช้าบวก 3 จุด ไร้ปัจจัยบวกใหม่ นักลงทุนอยู่ระหว่างรอตัวเลข GDP ไตรมาส 2 ของสหรัฐและการประชุมธนาคารกลางสหรัฐ แนวโน้มช่วงบ่ายให้แนวรับที่ 1,530 จุด และแนวต้าน 1,560-1,562 จุด
SET ปิดเช้าบวก 3 จุด ไร้ปัจจัยบวกใหม่ นักลงทุนอยู่ระหว่างรอตัวเลข GDP ไตรมาส 2 ของสหรัฐและการประชุมธนาคารกลางสหรัฐ แนวโน้มช่วงบ่ายให้แนวรับที่ 1,530 จุด และแนวต้าน 1,560-1,562 จุด
25 ก.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้าที่ผ่านมาแกว่งไซด์เวย์ สอดคล้องกับตลาดหุ้นอื่นในภูมิภาคเอเชียที่แกว่งไซด์เวย์ถึงไซด์เวย์ดาวน์ จากยังไม่มีปัจจัยบวกใหม่เข้ามา ขณะที่นักลงทุนยังอยู่ระหว่างรอสัญญาณตัวเลขเศรษฐกิจสหรัฐ โดยเฉพาะ GDP ไตรมาส 2/65 ในวันพฤหัสบดีนี้ รวมถึงการประชุมธนาคารกลางสหรัฐ (เฟด) ในวันที่ 26-27 ก.ค.จะปรับขึ้นอัตราดอกเบี้ยตามคาดที่ 0.75% หรือไม่ อีกทั้งค่าเงินบาทยังอ่อนค่าเล็กน้อย
สำหรับแนวโน้มตลาดช่วงบ่ายคาดแกว่งตัวในกรอบ ให้แนวรับไว้ที่ 1,530 จุด และแนวต้าน 1,560-1,562 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TLI มูลค่าการซื้อขาย 7,007.64 ล้านบาท ปิดที่ 16.10 บาท เพิ่มขึ้น 0.10 บาท
SCB มูลค่าการซื้อขาย 2,113.90 ล้านบาท ปิดที่ 100.00 บาท เพิ่มขึ้น 3.00 บาท
KBANK มูลค่าการซื้อขาย 1,460.94 ล้านบาท ปิดที่ 142.50 บาท เพิ่มขึ้น 2.50 บาท
BDMS มูลค่าการซื้อขาย 815.41 ล้านบาท ปิดที่ 26.50 บาท ลดลง 0.50 บาท
KTB มูลค่าการซื้อขาย 699.78 ล้านบาท ปิดที่ 15.70 บาท เพิ่มขึ้น 0.20 บาท